**Pakkumuse esitamise ettepanek**

**[Hoolekandeteenuste disainipartner]**

Hankija, AS Hoolekandeteenused, teeb ettepaneku esitada pakkumus hankes Hoolekandeteenuste disainipartner vastavalt hanketeates ja riigihanke alusdokumentides esitatud tingimustele. Riigihanke alusdokumentideks loetakse kõiki käesoleva riigihankega seotud dokumente ja nende lisasid.

1. **Üldine info**

## Riigihankega otsime endale disainipartnerit. Hankelepingu eseme kirjeldus, sh asjade või teenuste omaduste ja neile esitatavate nõuete loetelu, on esitatud tehnilises kirjelduses (pakkumuse esitamise ettepaneku Lisa 1).

* 1. Hankeleping eduka pakkujaga sõlmitakse kuni lihtmenetluse piiri 30 000 täitumiseni.

## Riigihange korraldatakse e-riigihangete keskkonnas ja meili teel. Juhised ja lisainfo e-riigihangete keskkonna kasutamiseks leiab <https://riigihanked.riik.ee>.

## Hange ei ole jagatud osadeks, sest seda tüüpi teenust pole võimalik jagada.

## Alternatiivsete lahenduste esitamine ei ole lubatud.

1. **Riigihanke alusdokumentide sisu kohta selgituste andmine**
	1. Kogu riigihankega seotud teabevahetus hankija ja ettevõtja vahel toimub e-kirja vahendusel, kuigi hange kuulutatakse välja riigihangete registris. Pakkuja laeb saabunud pakkumused üles riigihangete registrisse.
	2. Esitatud selgitustaotlustele vastatakse riigihangete seaduses sätestatud korras.
	3. Hankija ei vastuta võimalike viivituste, tõrgete või katkestuste eest, mida põhjustavad e-keskkonnas hankija kontrolli alt väljas olevad asjaolud nagu *force majeure*, elektrikatkestused, häired pakkuja või hankija telefoni või interneti ühenduses või muude elektrooniliste seadmete ja vahendite, sealhulgas tarkvara, töös. Hankija ei vastuta e-keskkonna kasutamisest või mittekasutamisest pakkujale tekkinud kahjude või saamatajäänud tulu eest.
2. **Pakkumuse esitamine**
	1. Kõik dokumendid tuleb esitada elektrooniliselt aadressile katrin.pargmae@hoolekandeteenused.ee
	2. Pakkumus esitatakse eesti keeles.
	3. Pakkumuse rahaühikuks on euro.
	4. Pakkumus peab koosnema kõikidest riigihanke alusdokumentides ja hanketeates nõutud dokumentidest ja kinnitustest.
	5. Pakkumuse maksumus arvestatakse tehnilises kirjelduses toodud kriteeriumite järgi.
3. **Pakkumuse vastavaks või mittevastavaks tunnistamine**
	1. Hankija kontrollib kvalifitseeritud pakkujate esitatud pakkumuste vastavust hankepassi alusel ning teeb põhjendatud kirjaliku otsuse pakkumuste vastavaks tunnistamise või tagasilükkamise kohta. Hankija võib kasutada RHS § 52 lg 3 sätestatud pöördmenetlust. Pakkuja, kelle pakkumus on tagasi lükatud, ei osale edasises hankemenetluses.
	2. Hankija lükkab pakkumuse tagasi, kui see ei vasta riigihanke alusdokumentides esitatud tingimustele, kui pakkuja ei esita tähtajaks hankija nõutud selgitusi või pakkuja selgituste põhjal ei ole võimalik üheselt hinnata pakkumuse vastavust riigihanke alusdokumentides esitatud tingimustele. Hankija võib tunnistada pakkumuse vastavaks, kui selles ei esine sisulisi kõrvalekaldeid riigihanke alusdokumentides nimetatud tingimustest.
4. **Pakkumuste hindamine ja pakkumuse edukaks tunnistamine**
	1. Eduka pakkumuse valiku aluseks on hankekomisoni punktid. Hindamiskriteeriumid on tehnilises kirjelduses.
	2. Olukorras, kus pakkujad on teinud samaväärse pakkumuse (nt sama kõrged punktid komisjonilt), siis tunnistab hankija edukaks pakkuja, kelle punktid loovlahenduse eest olid kõrgemad. Eelnevast olenemata võib hankija kirjeldatud juhul korraldada eduka pakkuja väljaselgitamiseks ka liisuheitmise.
5. **Kõigi pakkumuste tagasilükkamine**
	1. Hankija võib teha põhjendatud kirjaliku otsuse kõigi pakkumuste tagasilükkamise kohta, kui:
		1. kõigi pakkumuste või vastavaks tunnistatud pakkumuste maksumused ületavad hankelepingu eeldatavat maksumust; või
		2. hankemenetluse toimumise ajal on hankijale saanud teatavaks uued asjaolud, mis välistavad või muudavad ebaotstarbekaks hankemenetluse lõpuleviimise hanke alusdokumentides sätestatud tingimustel; või
		3. on toimunud sündmus, mida saab lugeda vääramatuks jõuks (*force majeure*). Vääramatu jõud on asjaolu, mida hankija ei saa mõjutada, ja mõistlikkuse põhimõttest ei saa temalt oodata, et ta hankemenetluse ajal selle asjaoluga arvestaks või seda väldiks või takistava asjaolu või selle tagajärje ületaks.
	2. Kui hankija on jaganud hanke osadeks, siis teeb ta otsuse kõigi pakkumuste tagasilükkamise kohta:
		1. selle osa suhtes, millele esitatud pakkumuste puhul esineb mõni punktis 6.1. sätestatud alus;
		2. nende osade suhtes, mille kohta hankelepingu sõlmimine on ebaotstarbekas või ei vasta hankija seatud hanke eesmärgile ilma selle osa suhtes hankelepingut sõlmimata, mille puhul esineb mõni riigihangete seaduse §73 lõike 3 punktides 2–7 sätestatud hankemenetluse lõppemise alustest.
6. **Muud tingimused**
	1. Kui riigihanke alusdokumendis ja hanketeates esitatud andmed on vasturääkivad, loetakse õigeks hanketeates esitatud andmeid.
	2. Hanke alusdokumendid koosnevad pakkumuse esitamise ettepanekust ja selle lisadest, sh:
		1. Tehniline kirjeldus
		2. Hanke tingimused (sh kvalifitseerimis- ja vastavustingimused) ning vormid pakkumuse esitamiseks (sh maksumuse vorm)
		3. Hankelepingu projekt.